**Dragi učenici,**

**u nastavnoj cjelini koju smo obradili i ponovili ISUS - NAŠ SPASITELJ učili smo koliko je Isus za nas trpio, bio raspet na križu, ali sa smrću nije sve završilo nego je to bio novi početak.**

**Govorili smo o susretima uskrsloga Krista s učenicima. Isus ih ne ostavlja same, daje im Duha Svetog i nastaje zajednica Kristovih učenika, Crkva.**

**Danas ćemo učiti kako su živjeli prvi kršćani. Riječ kršćanin dolazi od riječi Krist,a odnosi se na ljude koji su kršteni i pripadaju Kristu, njegovi su učenici.**

Pročitajte tekst iz Biblije, Novog zavjeta, na 74. str. u udžbeniku pod naslovom *Kako su živjeli prvi kršćani.*

U bilježnice na novu stranu napišite naslov: ***Kako su živjeli prvi kršćani****.* Ispod naslova na sredinu stranice nacrtajte oblačić u koji napišite PRVI KRŠĆANI. Oko tog oblaka nacrtajte oblačiće u koje ćete upisati tekstove iz oblačića u udžbeniku (nalaze se iznad fotografije mladih sa gitarom). Tamo su četiri oblaka, vi možete dodati još koji (ako želite) s tekstom koji pronađete u glavnom tekstu, na primjer, pomagali drugima. Tako ćete napraviti umnu mapu o životu prvih kršćana.

Zadaću pošaljite na Yammer kao privatnu poruku do idućeg sata (ponedjeljak do 18 sati).

Dobar uspjeh!